Diari Oficial de la Generalitat Valenciana


Sumari del DOGV 8586, del 08-07-2019 (2019/5724)

Notificació de la sentència dictada en el procediment de guarda i custòdia número 57/2018.
------------------------------------------------------------------------------------------

### Dades del document

Número de DOGV
:   8586

Data del DOGV
:   08-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5724


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el procediment de guarda i custòdia número 57/2018. [2019/5724]  
De: Ángeles Cortés Perales.  
Procurador: Agustín Cerdá Dols.   
Contra: Dairo Enrique Sierra Vargas.  
María Clara Blat Ruiz, lletrada de l'Administració de justícia del Jutjat de Violència sobre la Dona número 1 de Vila-real, en el present procediment de família, guarda, custòdia o aliments de fills menors no matrimonials no consensuats número 57/2018 seguit a instàncies d'Ángeles Cortés Perales contra Dairo Enrique Sierra Vargas, s'ha dictat sentència, quer literalment és:  
  
«Sentència número 7/2019  
Vila-real, 27 de març de 2019  
Macarena Mira Picó, magistrada del Jutjat de Violència sobre la Dona número 1 de Vila-real, he vist aquestes actuacions seguides davant d'aquest jutjat sota el número 57/2018, a instàncies d'Ángeles Cortés Perales, representada pel procurador Agustín Cerda Dols i assistida del lletrat Salvador Juan Tena Mingarro, contra Dairio Enrique Sierra Vargas, declarat en situació de rebel·lia processal.  
Antecedents de fet  
Primer. Per l'esmentat procurador, en la representació indicada, es va formular demanda en sol·licitud de mesures paternofilials en la qual exposava els fets amb què fonamentava la seua pretensió, acompanyava els documents pertinents i feia al·legació dels fonaments de dret que entenia com a aplicables al cas, i finalitzava suplicant que es dictara sentència en la qual es reconeguera que era pertinent la petició sol·licitada.  
  
Segon. Admesa a tràmit la demanda interposada, es va donar trasllat a la part demandada i al Ministeri Fiscal, amb la compareixença del Ministeri Fiscal dins del termini i en la forma escaient contestant la demanda. El demandat no va comparéixer dins del termini i en la forma escaient per a la contestació de la demanda i va ser declarat en rebel·lia.  
Tercer. Citades les parts a judici, la demandant va ratificar la seua demanda. El Ministeri Fiscal es va adherir a les peticions efectuades per la demandant.   
Fonaments de Dret  
Primer. La part actora interposa demanda en sol·licitud de mesures paternofilials derivades de la unió extramatrimonial que la demandant va mantindre amb el demandat, tenint tots dos en comú una filla, C. J., nascuda el 20 de juny de 2017.  
Segon. De conformitat amb la prova practicada, atés l'interés de la menor, pertoca acordar les següents mesures:  
La guarda i custòdia de la menor s'atribueix a la mare i es ratifica l'acordat en l'acte de protecció de data 17 de setembre de 2019, sense que s'haja formulat oposició sobre aquest tema ni s'hagen modificat les circumstàncies tingudes en compte per a l'adopció d'aquella resolució. La pàtria potestat serà compartida entre tots dos progenitors, si bé, atés el fet posat de manifest per la demandant que el pare es troba en parador ignorat des de fa mesos, s'atribueix a la mare l'exercici exclusiu de la pàtria potestat.  
Pel que fa al règim de vistes, de conformitat amb la sol·licitud tant per la demandant com pel Ministeri Fiscal, queda en suspens, atés el fet que no s'ha complit des de fa aproximadament sis mesos, perquè el demandat es troba en parador ignorat.  
  
Quant al règim de prestació d'aliments, pertoca establir la quantia de 125 euros mensuals i així es manté l'acordat en ordre de protecció de data 17 de setembre de 2019, en els termes interessats tant per la demandant com pel Ministeri Fiscal, perquè la referida quantitat es va acordar per expressa conformitat de les parts i no constant cap modificació de les circumstàncies concurrents en aquell moment. Aquesta quantitat haurà d'abonar-se dins dels cinc primers dies de cada mes en el compte bancari designat per la mare. Aquesta quantitat s'actualitzarà anualment segons l'índex de preus al consum fixat per l'Institut Nacional d'Estadística. Les despeses extraordinàries hauran de satisfer-se a mitges i s'entén com a despeses extraordinàries totes aquelles que siguen imprevistes i que, alhora, siguen necessàries o bé estiguen degudament consensuades pels progenitors.  
  
Pertoca, així mateix, acordar la prohibició d'eixida de la menor del territori nacional i la prohibició d'expedició del seu passaport, de conformitat amb la sol·licitud de la demandant i el Ministeri fiscal, ateses les manifestacions efectuades per la mare que el pare li ha manifestat en diverses ocasions la seua intenció d'emportar-se la menor a Colòmbia (país del qual és originari) i que de fet en alguna ocasió s'ha portat a la menor i ha estat temps sense tornar-la a la mare. Aquests fets no han sigut contradits pel pare, que es troba en situació de rebel·lia processal en aquest procediment i consta així mateix que es troba sostret a l'acció de la justícia en altres procediments, com es desprén de l'ordre de detenció dictada contra ell en procediment abreujat 622/2018 del Jutjat penal número 4 de Castelló de la Plana, com consta en la documental aportada, per trobar-se en parador ignorat.   
  
Tercer. No pertoca realitzar imposició a costes.  
Atés el que s'ha exposat, vistos els preceptes citats i els altres de general i pertinent aplicació.  
Dispositiva  
Estime la demanda interposada per la representació processal de María Ángeles Cortés Perales, i pertoca acordar les següents mesures:  
1. La guarda i custòdia de la menor, C.J., nascuda el 20 de juny de 2017, s'atribueix a la mare, Ángeles Cortés Perales, i l'exercici de la pàtria potestat amb caràcter exclusiu a la mare.  
2. Quant al règim de vistes, el mateix queda en suspens atesa la situació de parador ignorat del pare.  
3. Quant a la pensió d'aliments a favor de la menor, pertoca fixar-la en 125, que hauran d'abonar-se pel pare dins dels cinc primers dies de cada mes en el compte bancari designat per la mare. Aquesta quantitat s'actualitzarà anualment segons l'índex de preus al consum fixat per l'Institut Nacional d'Estadística. Les despeses extraordinàries hauran de satisfer-se a mitges.  
4. Es prohibeix l'eixida de la menor E.N.T.Y., nascuda el 20 de juny de 2017, de territori nacional i l'expedició de passaport a aquesta, excepte autorització judicial prèvia.  
Tot això sense fer expressa imposició a costes processals.  
Notifiqueu aquesta sentència a les parts i feu-los saber que en contra es pot interposar recurs d'apel·lació en el termini dels 20 dies següents al de la seua notificació.  
Comuniqueu-ho a la Policia de Fronteres als efectes acordats en la present resolució.  
Així, aquesta és la meua sentència, de la qual es deixarà testimoniatge en actuacions, mentre jutge definitivament en primera instància, que pronuncie, mane i firme.»  
  
Publicació. Aquesta sentència va ser donada, llegida i publicada per la magistrada que la signa, mentre celebrava audiència pública en el mateix dia de la data, que assistisc i com a lletrada de l'Administració de justícia en done fe.  
Atés que el demandat, Dairo Enrique Sierra Vargas, es troba en parador ignorat, s'expedeix aquest edicte perquè li servisca de notificació de forma deguda.  
  
Vila-real, 31 de maig de 2019.-La lletrada de l'Administració de justícia: María Clara Blat Ruiz.